1983/84 m. Kandidatų mačai

1983/84 m. Kandidatų mačai – tai pasaulio šachmatų čempionato finalinis etapas, kuriame, pagal nuostatus atrinkti dalyviai, žaisdami mačus vieno minuso sistema, atrinko šachmatininką, kuris 1984 m. galėjo žaisti mačą, dėl pasaulio šachmatų čempiono vardo, su Anatolijumi Karpovu. Juo tapo Garis Kasparovas.

Mačai

Dalyviai 
1983/84 m. Kandidatų mačuose dalyvavo 8 žaidėjai: Robertas Hiubneris (praėjusio  ciklo 1980/81 m. Kandidatų mačų finalininkas) ir Viktoras Korčnojus (1981 m. pasaulio čempionato mačą pralaimėjęs žaidėjas). 

Šeši geriausiai pasirodę, iš 3-jų 1982 m. tarpzoninių turnyrų (po du iš: Las Palmo, Maskvos ir Tolukos), : A. Beliavskis, G. Kasparovas, L. Portišas, Z. Riblis, V. Smyslovas ir Eugenio Torre.

Nugalėtojų nustatymas 
1980 m. FIDE Generalinė Asamblėja pakeitė kandidatų mačų nuostatus: ketvirtfinalio mačo nugalėtoju laikomas tas žaidėjas, kuris surinko daugiau taškų žaidžiant 10 partijų, pusfinalio nugalėtoju – žaidžiant 12-ką partijų, finalo nugalėtoju – žaidžiant 16-ką partijų. Jei sužaidus nustatytą partijų skaičių rezultatas yra lygus, tai spalvos nustatymui dėl spalvos traukiami burtai ir žaidžiamos papildomos 4-ios partijos. Jei pasibaigus keturioms partijoms rezultatas yra lygus, tai gali būti taikoma viena iš procedūrų:

a) Traukiami burtai dėl spalvos ir per vieną dieną žaidžiamos dvi sutrumpinto laiko kontrolės partijos (kiekvienam dalyviui po 1 val iki partijos pabaigos). Pasibaigus pirmajai partijai, antroji žaidžiama po dviejų valandų. Tas dalyvis, kuris laimi dviejų partijų mikromačą, tampa viso mačo nugalėtoju. Jei ir po šių dviejų partijų rezultatas vis dar lygus, tai nugalėtojo nustatymui traukiami burtai.

b) Nugalėtojo nustatymui traukiami burtai.

Kokia iš pateiktų procedūrų bus naudojama, sprenžia mačų dalyviai balsavimu. Jis turi būti surengtas, kai yra aiškūs visi dalyviai, ir įvykti iki ketvirtfinalio burtų traukimo. Jei nuomonės išsiskiria (balsavimas baigiasi lygiosiomis), tai naudojama procedūra b).

Ketvirtfinaliai

Bad Kisingenas 

10-ies partijų mačas vyko 1983 kovo 26 – balandžio 15 d. Bad Kisingene (Bavarija).
Mačas vyko su didele Viktoro Korčnojaus persvarą : laimėjęs pirmąją partiją, po lygiųjų antrojoje, pasiekė pergales iš eilės dvejose partijose ir po keturių ratų jau pirmavo trimis taškais. 

Lajošo Portišo pastangos pirmų vaisių davė tik 8-oje partijoje, kai jis  atsilikimą sušvelnino iki dviejų taškų. Bet jis įgijo tik teorinę galimybę pasivyti varžovą, nes reikėjo ir dvi likusias partijas laimėti. Tačiau to neįvyko, Viktoras Korčnojus, laimėjęs 9-ą partiją,  ketvirtfinalio mače pasiekė įtikinamą pergalę ir pateko į pusfinalį.

Veldenas prie Verterio 

10-ties partijų mačas vyko Veldene prie Verterio 1983 m. kovo 24 – balandžio 19 d. 
Mačas vyko nerezultatyviai: pirmosios trys partijos baigėsi lygiosiomis. Ketvirtąją partiją laimėjo Vasilijus Smyslovas. Likus partijai iki pabaigos Robertas Hiubneris išlygino mačo rezultatą. Paskutinė partija baigėsi lygiosiomis, drauge ir mačas - 5:5. Buvo paskirtos 4-ios papildomos partijos, kurios visos baigėsi lygiosiomis. Po to, panaudojus ruletę, buvo ištraukti burtai, kurie lėmė, kad pusfinalyje žais Vasilijus Smyslovas.

Alikantė 

10-ties partijų partijų ketvirtfinalio mačas tarp Eugenijaus Torės ir Zoltano Riblio vyko 1983 m. balandžio 4 - 26 d.  Alikantėje. 

Pirmosios keturios partijos buvo žaidžiamos labai atsargiai ir, atitinkamai:  po 13, 19, 15 ir 14 ėjimų baigėsi lygiosiomis.

Mačo viduryje inciatyvos ėmėsi Zoltanas Riblis, kuris laimėjo iš eilės dvi partijas (5-ąją ir 6-ąją). Į tai Eugenijus Torė atsakė viena pergale 7-je partijoje. Po to sekė dvi lygiosios.

Norėdamas paskutinėje (10-oje) mačo partijoje, bent išlyginti rezultatą, E. Torė juodosiomis figūromis privalėjo laimėti, tačiau gavosi atvirkščiai: jis pralaimėjo.

Zoltanas Riblis laimėjo ketvirtfinalio mačą 6:4 ir pateko į pusfinalį.

Maskva 

Dešimties partijų ketvirtfinalio mačas, tarp Gario Kasparovo ir Aleksandro Beliavskio vyko Maskvoje 1983 m. vasario 28 - kovo 19 d.
Mačas vyko aktyviai: po lygiųjų pirmojoje partijoje, antrąją laimėjo Garis Kasparovas, bet po lygiųjų 3-ioje,  jį ištiko nesėkmė 4-oje partijoje ir mačo rezultatas tapo lygus. Nors  neilgam: jau sekančioje partijoje Garis Kasparovas šventė pergalę ir vėl tašku pirmavo mače . 

Tolesnės Aleksandro Beliavskio pastangos išlyginti mačą rezultatų nedavė: partijos baigdavosi, arba lygiosiomis (6-oji ir 7-oji), arba pralaimėjimais (8-oji ir 9-oji). 

Mačas baigėsi anksčiau laiko: po devintosios partijos, kai G. Kasparovas surinko, pakankamus mačui laimėti 6 taškus. Garis Kasparovas pateko į pusfinalį.

Pusfinaliai 
Abu pusfinaliai beveik vienu metu (vienos dienos skirtumu) vyko Londone.

Kasparovas - Korčnojus 
12-kos partijų pusfinalio mačas vyko Londone 1983 lapkričio 21 – gruodžio 16 d.

Mačas buvo atkaklus tik iki vidurio: Viktoras Korčnojus, laimėjęs 1-ąją partiją, pirmavo iki 6-osios partijos, kurią laimėjo Garis Kasparovas. Jis ir toliau tęsė pergalių seriją, laimėdamas 7-ąją, 9-ąją ir 11-ąją partijas. Tuo tarpu jo varžovas antroje mačo pusėje pasiekė tik dvi lygiąsias. Garis Kasparovas, laimėjęs pusfinalio mačą, pateko į finalą.

Smyslovas - Riblis 

Kitas, 12-kos partijų pusfinalio mačas vyko Londone 1983 lapkričio 22 – gruodžio 17 d.

Mačas prasidėjo Vasilijaus Smyslovo pergale, bet Zoltanas Riblis sekančioje partijoje atsirevanšavo. Po to sekė dvejos lygiosios ir vėl laimi Vasilijus Smyslovas, kuris savo sėkmę pakartoja 7-oje partijoje ir pirmauja dviem taškais. Per likusias ketverias partijas nei vienam iš varžovų nepavyko pasiekti pergalių ir pusfinalio nugalėtoju bei finalininku tapo Vasilijus Smyslovas.

Finalas 
Finalinis, 16-kos partijų, mačas vyko Vilniuje 1984  m. kovo 10 – balandžio 9 d.

Per pirmas dvi partijas varžovai tenkinosi lygiosiomis. Pradedant nuo 3-ios partijos pergales (3-ia, 4-a, 9-a ir 11-a partijos) skynė tik Garis Kasparovas, o jo varžovas per visą mačą – nei vienos. Įtikinama Gario Kasparovo pergalė. Jis iškovoja teisę 1984 m. žaisti mačą su tuometiniu pasaulio čempionu Anatolijumi Karpovu.

Šaltiniai

Nuorodos 
 1983 m. Kandidatų mačai

Kandidatų atrankos varžybos